ΚΑΝΟΝΙΣΜΟΣ (ΕΚ) αριθ. 455/95 ΤΗΣ ΕΠΙΤΡΟΠΗΣ της 28ης Φεβρουαρίου 1995 για τροποποίηση των κανονισμών (ΕΟΚ) αριθ. 1547/87 και ΕΟΚ αριθ. 1589/87 όσον αφορά την αγορά βουτύρου από τους οργανισμούς παρέμβασης και των κανονισμών (ΕΟΚ) αριθ. 2191/81 και ΕΟΚ αριθ. 570/88 όσον αφορά τη χορήγηση ενίσχυσης για την αγορά βουτύρου και την πώληση με μειωμένη τιμή βουτύρου σε ορισμένες κατηγορίες καταναλωτών και βιομηχανιών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968, περί κοινής οργανώσεως αγοράς στον τομέα του γάλακτος και γαλακτοκομικών προϊόντων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 6 παράγραφος 6, το άρθρο 7α παράγραφος 1 πρώτο εδάφιο και παράγραφος 3, το άρθρο 12 παράγραφος 3 και το άρθρο 28,

Εκτιμώντας:

ότι ο κανονισμός (ΕΟΚ) αριθ. 985/68 του Συμβουλίου της 15ης Ιουλίου 1968 για τη θέσπιση γενικών κανόνων που διέπουν τα μέτρα παρέμβασης στην αγορά βουτύρου και κρέμας γάλακτος (2), όπως τροποποιήθηκε τελευταία από τον κανονισμό (ΕΟΚ) αριθ. 2045/91 (3), καταργήθηκε από 1ης Μαρτίου 1995 από τον κανονισμό (ΕΚ) αριθ. 2807/94 του Συμβουλίου (4)- ότι ορισμένοι κανόνες που περιέχονται στον κανονισμό (ΕΟΚ) αριθ. 985/68 ενσωματώθηκαν στο άρθρο 6 του κανονισμού (ΕΟΚ) αριθ. 804/68, όπως τροποποιήθηκε από τον κανονισμό (ΕΚ) αριθ. 2807/94- ότι ο κανονισμός (ΕΟΚ) αριθ. 685/69 της Επιτροπής της 14ης Απριλίου 1969 σχετικά με τις λεπτομέρειες εφαρμογής των παρεμβάσεων στην αγορά βουτύρου και κρέμας γάλακτος (5), όπως τροποποιήθηκε τελευταία από τον κανονισμό (ΕΚ) αριθ. 393/94 (6), αποτέλεσε αντικείμενο αναθεώρησης με την ευκαιρία της προσαρμογής μετά την κατάργηση του κανονισμού (ΕΟΚ) αριθ. 985/68, και, στη συνέχεια, καταργήθηκε επίσης από 1ης Μαρτίου 1995-

ότι στον κανονισμό (ΕΟΚ) αριθ. 1547/87 της Επιτροπής της 3ης Ιουνίου 1987 περί λεπτομερειών εφαρμογής του κανονισμού (ΕΟΚ) αριθ. 777/87 όσον αφορά τις αγορές βουτύρου στην παρέμβαση (7), όπως τροποποιήθηκε τελευταία από τον κανονισμό (ΕΟΚ) αριθ. 1643/91 (8), στον κανονισμό (ΕΟΚ) αριθ. 1589/87 της Επιτροπής της 5ης Ιουνίου 1987 σχετικά με την αγορά με δημοπρασία βουτύρου από τους οργανισμούς παρέμβασης (9), όπως τροποποιήθηκε τελευταία από τον κανονισμό (ΕΚ) αριθ. 3337/94 (10), στον κανονισμό (ΕΟΚ) αριθ. 2191/81 της 31 Ιουλίου 1981 της Επιτροπής σχετικά με τη χορήγηση ενίσχυσης για την αγορά βουτύρου από μη κερδοσκοπικά ιδρύματα και οργανισμούς (11), όπως τροποποιήθηκε τελευταία από τον κανονισμό (ΕΚ) αριθ. 3337/94, και στον κανονισμό (ΕΟΚ) αριθ. 570/88 της Επιτροπής της 16ης Φεβρουαρίου 1988 για την πώληση σε μειωμένη τιμή βουτύρου και τη χορήγηση ενίσχυσης στο βούτυρο και το συμπυκνωμένο βούτυρο που προορίζεται για την παρασκευή προϊόντων ζαχαροπλαστικής, παγωτών και άλλων προϊόντων διατροφής (12), όπως τροποποιήθηκε τελευταία από τον κανονισμό (ΕΚ) αριθ. 3337/94, γίνεται αναφορά των διατάξεων των κανονισμών (ΕΚ) αριθ. 985/68 και (ΕΟΚ) αριθ. 685/69- ότι πρέπει να προσαρμοστούν οι εν λόγω κανονισμοί με την αντικατάσταση των αναφορών στους κανονισμούς (ΕΟΚ) αριθ. 804/68 και (ΕΚ) αριθ. 454/95 της Επιτροπής (13), με ημερομηνία εφαρμογής από 1ης Μαρτίου 1995- ότι, επιπλέον, πρέπει να τροποποιηθεί ο κανονισμός (ΕΟΚ) αριθ. 1589/87 προκειμένου να επιτραπεί η αγορά στην παρέμβαση βουτύρου που παρασκευάζεται σε κράτος μέλος διαφορετικό από εκείνο του οργανισμού παρέμβασης που προέβη στην αγορά και να διορθωθεί στον κανονισμό (ΕΟΚ) αριθ. 1547/87 η αναφορά του κανονισμού (ΕΟΚ) αριθ. 777/87 της Επιτροπής (14)-

ότι ο κανονισμός (ΕΟΚ) αριθ. 2191/81 προβλέπει τη χορήγηση ενίσχυσης στην αγορά βουτύρου, της οποίας το ποσό δεν διαφοροποιείται ανάλογα με την ελάχιστη περιεκτικότητα σε λιπαρές ουσίες του βουτύρου- ότι, λαμβανομένων υπόψη των πωλήσεων που πραγματοποιήθηκαν και της κατάστασης της αγοράς βουτύρου, πρέπει να προβλεφθεί μείωση του ποσού της ενίσχυσης για το βούτυρο ελάχιστης περιεκτικότητας σε λιπαρές ουσίες 82 % και να καθιερωθεί ένας συντελεστής που πρέπει να εφαρμόζεται στην ενίσχυση αυτή όσον αφορά το βούτυρο ελάχιστης περιεκτικότητας σε λιπαρές ουσίες 80 %- ότι η ενίσχυση χορηγείται στον προμηθευτή βουτύρου κατόπιν γραπτής αιτήσεώς του και κατόπιν υποβολής αριθμημένου δελτίου ισχύος ενός μηνός- ότι πρέπει να δοθεί στα κράτη μέλη η δυνατότητα να αυξήσουν την περίοδο ισχύος του εν λόγω δελτίου μέχρι τρεις ημερολογιακούς μήνες προκειμένου να διευκολύνουν τη διοικητική εργασία-

ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ο κανονισμός (ΕΟΚ) αριθ. 1547/87 τροποποιείται ως εξής:

α) στο άρθρο 1 παράγραφος 1 δεύτερο εδάφιο, η αναφορά στο "άρθρο 2 παράγραφος 2 τελευταίο εδάφιο του κανονισμού (ΕΟΚ) αριθ. 685/69" αντικαθίσταται από την αναφορά στο "άρθρο 4 παράγραφος 5 του κανονισμού (ΕΚ) αριθ. 454/95"-

β) το άρθρο 2 τροποποιείται ως εξής:

i) στην αρχική φράση, η αναφορά στο "άρθρο 1 παράγραφος 4 του κανονισμού (ΕΟΚ) αριθ. 777/87" αντικαθίσταται από την αναφορά στο "άρθρο 1 παράγραφος 3 του κανονισμού (ΕΟΚ) αριθ. 777/87",

ii) στην πρώτη περίπτωση, η αναφορά στο "άρθρο 1 παράγραφος 3 του κανονισμού (ΕΟΚ) αριθ. 985/68" αντικαθίσταται από την αναφορά στο "άρθρο 6 παράγραφος 1 του κανονισμού (ΕΟΚ) αριθ. 804/68"-

γ) στο άρθρο 4 παράγραφος 1 δεύτερο εδάφιο, προστίθεται η ακόλουθη περίπτωση:

"- στην περίπτωση κατά την οποία οι συναλλαγές σχετικά με το βούτυρο της ποιότητας που αναφέρεται στο άρθρο 2 πρώτη περίπτωση δεν αφορούν ποσότητα που θεωρείται επαρκής για να είναι αντιπροσωπευτική, τα κριτήρια για την εύρεση της σχέσης μεταξύ των τιμών βουτύρου για το οποίο υπάρχει ένας επαρκής αριθμός συναλλαγών και εκείνων του βουτύρου που αναφέρεται στο άρθρο 2"-

δ) στο άρθρο 5, η δεύτερη περίπτωση αντικαθίσταται από το ακόλουθο κείμενο:

"- τις ποσότητες βουτύρου που αποτέλεσαν αντικείμενο προσφοράς πωλήσεως που καταχωρήθηκε σύμφωνα με το άρθρο 4 παράγραφος 5 του κανονισμού (ΕΚ) αριθ. 454/95".

2. Ο κανονισμός (ΕΟΚ) αριθ. 1589/87 τροποποιείται ως εξής:

α) στο άρθρο 1, το πρώτο, δεύτερο και τρίτο εδάφιο αντικαθίστανται από το ακόλουθο κείμενο:

"Οι διατάξεις του πρώτου τίτλου του κανονισμού (ΕΚ) αριθ. 454/95 εφαρμόζονται στις αγορές που πραγματοποιούνται στο πλαίσιο του παρόντος κανονισμού, με εξαίρεση το άρθρο 2 στοιχείο γ), το άρθρο 4 παράγραφος 5 και το άρθρο 5 παράγραφος 1."-

β) το άρθρο 3 τροποποιείται ως εξής:

i) στην παράγραφο 1, η δεύτερη περίπτωση αντικαθίσταται από το ακόλουθο κείμενο:

"- αναλαμβάνει γραπτώς να τηρήσει τις διατάξεις του άρθρου 5 παράγραφοι 3 και 4 του κανονισμού (ΕΚ) αριθ. 454/95,",

ii) η παράγραφος 2 αντικαθίσταται από το ακόλουθο κείμενο:

"2. Οι ενδιαφερόμενοι συμμετέχουν στη δημοπρασία του οργανισμού παρέμβασης ενός κράτους μέλους, είτε με την κατάθεση γραπτής προσφοράς έναντι αποδείξεως παραλαβής, είτε με οποιοδήποτε μέσο γραπτής επικοινωνίας με απόδειξη παραλαβής."-

γ) στο άρθρο 7 η παράγραφος 1 στοιχείο γ) αντικαθίσταται από το ακόλουθο κείμενο:

"γ) η ψυκτική εγκατάσταση στην οποία θα πρέπει να παραδοθεί-"-

δ) το άρθρο 9 συμπληρώνεται από το ακόλουθο κείμενο:

"εφόσον διαπιστώνεται η τήρηση των απαιτήσεων του άρθρου 2 του κανονισμού (ΕΚ) αριθ. 454/95."

3. Ο κανονισμός (ΕΟΚ) αριθ. 2191/81 τροποποιείται ως εξής:

α) στο άρθρο 1 παράγραφος 3 στοιχείο β), η πρώτη περίπτωση αντικαθίσταται από το ακόλουθο κείμενο:

"- με τους όρους που αναφέρονται στο άρθρο 6 παράγραφος 2 του κανονισμού (ΕΟΚ) αριθ. 804/68 και τις απαιτήσεις της εθνικής κλάσης ποιότητας που εμφαίνεται στο παράρτημα ΙΙ του κανονισμού (ΕΚ) αριθ. 454/95 στο κράτος μέλος παρασκευής, και του οποίου η συσκευασία φέρει ανάλογη σήμανση,"-

β) το άρθρο 2 παράγραφος 1 αντικαθίσταται από το ακόλουθο κείμενο:

"1. Το ποσό της ενίσχυσης καθορίζεται σε 139 Ecu ανά 100 χιλιόγραμμα βουτύρου.

Όσον αφορά το βούτυρο που αναφέρεται στο άρθρο 6 παράγραφος 2 τρίτη περίπτωση του κανονισμού (ΕΟΚ) αριθ. 804/68, το ποσό της ενίσχυσης που προβλέπεται στο προηγούμενο εδάφιο λαμβάνει το συντελεστή 0,9756.

Σε περίπτωση τροποποίησης του ποσού της ενίσχυσης, το νέο ποσό εφαρμόζεται για όλες τις παραδόσεις βουτύρου που διενεργούνται με βάση το δελτίο που ισχύει για το μήνα που έπεται του μήνα καθορισμού του νέου ποσού.

Εντούτοις, για δελτίο ισχύος άνω του ενός μηνός, σε περίπτωση καθορισμού νέου ποσού πριν από τον τελευταίο μήνα της περιόδου ισχύος του, το νέο ποσό εφαρμόζεται για όλες τις παραδόσεις βουτύρου που διενεργούνται από την αρχή του μήνα που έπεται του μήνα καθορισμού του νέου ποσού."-

γ) το άρθρο 3 παράγραφος 5 αντικαθίσταται από το ακόλουθο κείμενο:

"5. Το δελτίο ισχύει για τον ημερολογιακό μήνα που αναφέρεται σ' αυτό. Εντούτοις, η ανάληψη μπορεί να πραγματοποιηθεί από την 20ή ημέρα του μήνα που προηγείται του ημερολογιακού μήνα που αναφέρεται στο δελτίο μέχρι τη 10η ημέρα του μήνα που έπεται του ημερολογιακού μήνα που αναφέρεται στο δελτίο.

Κατά παρέκκλιση του προηγούμενου εδαφίου, τα κράτη μέλη μπορούν να προβλέψουν ισχύ ενός δελτίου διαρκείας δύο ή τριών ημερολογιακών μηνών. Στην περίπτωση αυτή, οι μήνες ισχύος πρέπει να αναφέρονται στο δελτίο και η ανάληψη μπορεί να πραγματοποιείται από την 20ή ημέρα του μήνα που προηγείται του πρώτου ημερολογιακού μήνα που αναφέρεται στο δελτίο μέχρι την 10η ημέρα του μήνα που έπεται του τελευταίου ημερολογιακού μήνα που αναφέρεται στο δελτίο."

4. Στο άρθρο 1 παράγραφος 1 στοιχείο α) του κανονισμού (ΕΟΚ) αριθ. 570/88 η πρώτη φράση αντικαθίσταται από το ακόλουθο κείμενο:

"α) το βούτυρο που παράγεται απευθείας και αποκλειστικά από παστεριωμένη κρέμα και ανταποκρίνεται στους όρους που αναφέρονται στο άρθρο 6 παράγραφος 2 του κανονισμού (ΕΟΚ) αριθ. 804/68 και στις απαιτήσεις της εθνικής κλάσης ποιότητας που εμφαίνονται στο παράρτημα ΙΙ του κανονισμού (ΕΚ) αριθ. 454/95 στο κράτος μέλος παρασκευής, και του οποίου η συσκευασία φέρει ανάλογη σήμανση-".

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Μαρτίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Φεβρουαρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 169 της 18. 7. 1968, σ. 1.

(3) ΕΕ αριθ. L 187 της 13. 7. 1991, σ. 1.

(4) ΕΕ αριθ. L 298 της 19. 11. 1994, σ. 1.

(5) ΕΕ αριθ. L 90 της 15. 4. 1969, σ. 12.

(6) ΕΕ αριθ. L 53 της 24. 2. 1994, σ. 11.

(7) ΕΕ αριθ. L 144 της 4. 6. 1987, σ. 12.

(8) ΕΕ αριθ. L 150 της 15. 6. 1991, σ. 26.

(9) ΕΕ αριθ. L 146 της 6. 6. 1987, σ. 27.

(10) ΕΕ αριθ. L 350 της 31. 12. 1994, σ. 66.

(11) ΕΕ αριθ. L 213 της 1. 8. 1981, σ. 20.

(12) ΕΕ αριθ. L 55 της 1. 3. 1988, σ. 31.

(13) Βλέπε σελίδα 1 της παρούσας Επίσημης Εφημερίδας.

(14) ΕΕ αριθ. L 78 της 20. 3. 1987, σ. 10.